Masallacin Baitul Futuh (Hausa:Gidan Nasara ) ana da'awar shine masallaci mafi girma a Turai . Dangane da wasu ƙididdiga shi ne na biyu mafi girma bayan Masallacin Rome . Yana da faɗin 5.2 acres (21,000 m2) , haɗaɗɗen masallacin na iya daukar masallata har 10,000. An gina shi a 2003 a kan kusan £ 5.5 miliyan tare da kuɗin da Ƙungiyar Musulman Ahmadiyya ta bayar . Tana cikin yankin Morden na London, kusa da tashar jirgin ƙasa ta Kudu Morden da 150 yadudduka daga Morden Karkashin Kasa. Hazrat Mirza Tahir Ahmad ce ta sanya dutsen kafuwar a ranar 19 ga Oktoban 1999, a wani biki da baƙi 2000 suka halarta, kuma shugaban ƙungiyar Musulman Ahmadiyya na yanzu, Sayyidina Mirza Masroor Ahmad ya buɗe, a ranar 3 ga Oktoba 2003. Mirza Masroor Ahmad ya kasance a Masallacin Fazl amma yana gabatar da Khutbah na mako-mako (khudubar Juma'a) daga Baitul Futuh. Bikin budewar ya samu halartar sama da baki 600 kamar Manyan Kwamishinoni, Mataimakin Kwamishinoni, Wakilan Majalisar Tarayyar Turai, 'Yan Majalisa, Masu Unguwannin gundumomin Landan, kansiloli, malaman jami'a, da wakilan ƙasashe 17.